อาวุธลับ

อาวุธลับ สตูดิโออัลบั้มชุดที่ 2 ของ คริสติน่า อากีล่าร์ ออกวางจำหน่ายทั่วประเทศเมื่อ วันที่ 28 กุมภาพันธ์ พ.ศ. 2535 ภายใต้สังกัดจีเอ็มเอ็ม แกรมมี่ อัลบั้มอาวุธลับเป็นอัลบั้มที่มียอดขายทะลุล้านตลับเป็นอัลบั้มที่ 2 ของคริสติน่า สร้างสถิติศิลปินหญิงที่สามารถทำยอดขายไดถึงล้านตลับติดกัน 2 อัลบั้มเป็นคนแรก และยังตอกย้ำความสำเร็จกับการเป็นศิลปินไทยคนแรกที่ได้รับรางวัลชนะเลิศ MTV Asian Viewers Choice Award ทำให้ชื่อเสียงของเธอเริ่มเป็นที่รู้จักในระดับสากล

รายชื่อเพลง

คอนเสิร์ต
CONCERT BODY MOVE ตอน เพลงยุทธอาวุธลับ จัดขึ้นในวันที่ 16 พฤษภาคม พ.ศ. 2535 ณ MBK HALL เอ็มบีเคเซ็นเตอร์ ชั้น 7 จำนวน 2 รอบการแสดง เวลา 14.00 และ 18.00 น.

ยอดขายอัลบั้ม
อัลบั้ม อาวุธลับ สามารถทำยอดขายทั้งในและนอกประเทศสูงถึง 1.6 ล้านตลับและทำยอดขายทะลุล้านตลับภายในเวลา 14 สัปดาห์ (3 เดือนครึ่ง) สร้างสถิติศิลปินหญิงคนแรกในขณะนั้นที่มียอดขายเกินล้านตลับติดกันถึง 2 อัลบั้ม และจากการคว้ารางวัลชนะเลิศจาก MTV จึงมีการส่งอัลบั้มพิเศษออกไปขายยังต่างประเทศทั่วภูมิภาคเอเชียและได้กระแสตอบรับเป็นอย่างดีโดยเฉพาะประเทศญี่ปุ่น แต่เนื่องจากวิกฤตการเมืองไทย (เหตุการณ์พฤษภาทมิฬ) ส่งผลให้แผนโปรโมทอัลบั้มชุดนี้ที่วางยาวถึงปลายปีต้องถูกระงับลงไปก่อนกำหนด ส่งผลกระทบกับยอดขายที่ควรจะไปถึง แต่อย่างไรอัลบั้มนี้ก็ยังเป็นอัลบั้มที่ขายดีที่สุดแห่งปี 2535 อันดับที่ 2 ของแกรมมี่

รางวัล
รางวัล MTV The International Viewer’s Choice Award 1992 (MTV Asian Viewer’s Choice Award) จากมิวสิควิดีโอเพลง จริงไม่กลัว

ความสำเร็จ
ถูกจัดอันดับเป็น Best Of The Year 1992 อัลบั้มที่ดีที่สุดอันดับ 2 ประจำปี 2535 โดย GMM Superstar เมื่อวันที่ 25 ธันวาคม 2559 
ถูกจับอันดับเป็น 33 Best-Selling Albums Of All Time 33 อันดับ อัลบั้มที่ขายดีที่สุดของแกรมมี่ อันดับที่ 15  (จาก 33 อันดับ) โดย GMM Superstar เมื่อวันที่ 17 เมษายน 2560 
ถูกจัดอันดับเป็น Best Female Albums อัลบั้มที่ขายดีที่ตลอดกาลของศิลปินหญิงแกรมมี่ อันดับ 8 โดย GMM Superstar เมื่อวันที่ 18 มิถุนายน 2560 
ถูกจัดอันดับเป็น The Best Of 100 ร้อยอันดับ อัลบั้มที่ดีที่สุดตลอดกาลของแกรมมี่ อันดับที่ 37 โดย GMM Superstar เมื่อวันที่ 25 ธันวาคม 2560 
ถูกจัดอันดับ Top 20 Best Second Albums อัลบั้มขายดีชุดที่ 2 อันดับที่ 7 โดย GMM Superstar เมื่อวันที่ 3 มกราคม 2563 
ถูกจัดอันดับเป็น The Fastest Million Copies Album อัลบั้มที่ล้านตลับเร็วที่สุด อันดับ 16 (3 เดือนครึ่ง) โดย GMM Superstar เมื่อวันที่ 12 มีนาคม 2563

ข้อมูลอัลบั้ม
 Producer : ชาตรี คงสุวรรณ
 Executive Producer :  เรวัต พุทธินันทน์
 Production Co-Ordinator :  นิติพงษ์ ห่อนาค
 Guitar Solo: ชาตรี คงสุวรรณ
  Rhythm Guitar : ชุมพล สุปัญโญ
  Piano : อภิไชย เย็นพูนสุข
 Drum : Alesis D4, Emu-Procussion
 Additional Program :  โอม (เรียบเรียงเพลง ขอบคุณอีกครั้ง)
 ร้องเสียงประสาน :  ป้อม ,แหม่ม ,อ้อม ,พี่ป๊อก, พี่พงศ์
 Chorus รับเชิญ : คณะประสานเสียงเด็กเกเร (Intro เพลง ทำไม่ลง)
 บันทึกเสียง :  Center Stage Studio
 Mix เสียง : ศรีสยาม สตูดิโอ

อ้างอิง

อัลบั้มเพลงไทยสากล
อัลบั้มเพลงของค่ายจีเอ็มเอ็ม แกรมมี่
อัลบั้มเพลงในปี พ.ศ. 2535
อัลบั้มเพลงภาษาไทย
อัลบั้มเพลงของคริสติน่า อากีล่าร์